Wittörp (Landkreis Lümborg)

Wittörp () is en Gemeen in’n Landkreis Lümborg in Neddersassen. Wittörp hett  op 11,99 km². To de Gemeen höört ok de Oortsdeel Up de Heid (hoochdüütsch Neu-Wittorf).

 Geografie 

De Gemeen liggt süden vun de Elv in de Lümborger Heid. Dicht bi Wittörp deit de Ilmenau langsfleten

 Geschicht 

Wohrschienlich to Enn vun dat eerste Johrdusend n. Chr. hebbt sik Minschen hier op en Geestinsel ansiedelt un dat Dörp begrünnt. Dat eerste Maal in de Oorkunnen kummt de Oort in en Rieksoorkunn vun Hinrik II. an’n 2. November 1004 ünner den Naam Uuitthorp vör.

 Verwaltungsgeschicht 

In de Franzosentied von 1810 bet 1814 hett de Oort to de Mairie Winsen in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Bewick in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer Wittörp in’n Kreis Winsen. 1932 is dat Dörp Deel von’n Kreis Horborg worrn. Mit dat Gesett över de Neegliederung von de Gemenen in’n Ruum LümborgGesetz zur Neugliederung der Gemeinden im Raum Lüneburg, 28. Mai 1973 (Gemeenreform in Neddersassen) is de Gemeen to’n 1. März 1974 in’n Landkreis Lümborg wesselt. Siet 1974 höört dat Dörp ok to de Samtgemeen Bewick.

 Inwahnertall 

 Religion 

Wittörp is evangeelsch-luthersch präägt un höört to dat Kaspel von de Peter-un-Paul-Kark in Bewick.

För de Kathoolschen is de Marien-Kark in Lümborg tostännig.

 Wapen 

Dat Wapen wiest dree sülvern Fisch, de na baven kiekt, op en roden Dweerbalken op sülvern Grund. Dat Wapen hett de ole Gemeen 1938 beslaten. Dat is dat Wapen vun de utstorvene aadlige Familie vun Wittörp, de hier fröher ehren Sitt harr.

 Weertschop un Infrastruktur 

 Verkehr 

Ganz in’n Oosten up de Heid löppt vun Noordwest na Süüdoost de Bundsstraat 4 langs, de vun Winsen kummt un na Bewick wiedergeiht. In Wittörp sülvs geiht de Kreisstraat 31 na Süden af, na Bewick, un de Kreisstraat 12, de na Oosten, na Sankt Dionys, geiht. Denn gifft dat noch en lüttjere Straat, de na Noorden löppt, över de Ilmenau röver un na Horborg to. Verbunnen warrt Wittörp un de Heid mit de Hauptstraat, wat toglieks de Kreisstraat 33 is.

 Kultur 

Ok wenn vun de ole Heid kuum wat nableven is, fiert Wittörp siet 1955 elk Johr sien Heidblödenfest.

 School 

Wittörp hett en egen Kinnergoorn. Op Grundschool gaht de Kinners na Handörp.

 Footnoten 

Kategorie:Landkreis Lümborg